Send til din ven. X Artiklen: Joint fanget på overvågningskamera Modtagerens email * : Din e-mail * : Dit navn * : Evt. kommentar: *) skal udfyldes.

Joint fanget på overvågningskamera

Holbæk - 15. november 2019 kl. 12:16 Kontakt redaktionen

Torsdag aften var der gevinst på de overvågningskameraer i Nygade i Holbæk, som skal øge trygheden. Klokken 19.40 blev vagtchefen hos politiet gjort opmærksom på, at man på et kameraer kunne se en gruppe unge, som gjorde klar til at ryge en joint.

Vagtchefen sendte en patrulje til stedet, hvor de traf en gruppe på seks unge - fire piger og to unge mænd i alderen 14-20 år fra Holbæk og Kalundborg Kommuner.

Politiet visiterede de unge, og en 17-årig ung mand fra Kalundborg blev fundet i besiddelse af en joint og blev sigtet for lov om euforiserende stoffer.

De øvrige havde ikke nogle stoffer på sig, men politiet tog en snak med de unge. Politiet underrettede efterfølgende værgerne til de mindreårige unge og de sociale myndigheder om episoden.